



**Valsts kultūrkapitāla fonda mērķprogrammas**

**“Latviešu vēsturisko zemju attīstības programma”**

**projektu konkursā atbalstītās**

**Zemgales vēsturiskās zemes kultūras programmas 2025**

**projektu konkursa**

**NOLIKUMS**

1. **Vispārējie jautājumi.**
	1. Projektu konkursa organizētājs – Zemgales plānošanas reģions (turpmāk - ZPR).
	2. Valsts kultūrkapitāla fonda (turpmāk – VKKF) mērķprogrammas „Latviešu vēsturisko zemju attīstības programma” projektu konkursā atbalstītā Zemgales vēsturiskās zemes kultūras programma 2025 ir Zemgales plānošanas reģiona izstrādāts un īstenots reģionāls kultūras projektu konkurss (turpmāk – projektu konkurss), kas tiek finansēts no VKKF līdzekļiem.
	3. Projektu konkursu izsludina ZPR.
	4. Projektu konkursa nolikumu izstrādā ZPR, to apstiprina VKKF padome.
	5. Projektu konkursa mērķi ir veicināt kvalitatīva un daudzveidīga kultūras piedāvājuma pieejamību sabiedrībai un jaunradi Zemgales vēsturiskajā zemē[[1]](#footnote-1) (turpmāk - Zemgale) un veicināt Zemgales kultūras daudzveidības saglabāšanu un attīstību.
	6. Šī mērķa realizēšanai tiek finansēti projekti, kas paredz:
		1. kvalitatīvas mākslas un kultūras pieejamības nodrošināšanu Zemgalē;
		2. Zemgales kultūras daudzveidības izzināšanu, saglabāšanu un attīstību;
		3. ar Zemgali saistītu jaunradi;
		4. tradicionālo zināšanu un amatu prasmju saglabāšanu, praktizēšanu, dokumentēšanu, izpēti, popularizēšanu, un pārnesi, kā arī to integrāciju tūrisma aktivitātēs;
		5. bērnu un jauniešu iesaisti kultūras projektu aktivitātēs un radošajos procesos;
		6. sabiedrības līdzdalību kultūras procesā - kvalitatīvas kultūras norises vietējo kopienu veidošanai un stiprināšanai;
		7. kultūras darbinieku, amatnieku kapacitātes celšanu (semināri, pieredzes apmaiņa, apmācības, u.c.).
		8. Zemgales, tās kultūrtelpu un novadu savdabību atainojošu un popularizējošu pasākumu nodrošināšanu;
		9. profesionālās mākslas pieejamību Zemgalē, īpaši no centriem attālajās teritorijās.
2. **Projektu konkurss, pieteicēji, ierobežojumi projektu iesniegšanai.**
	1. Lai sasniegtu Zemgales kultūras programmas mērķi, ZPR vienu reiz gadā organizē projektu konkursu.
	2. Pieteikums Zemgales vēsturiskās zemes kultūras programmas 2025 konkursā iesniedzams **līdz 2025. gada 31. martam.**
	3. Zemgales vēsturiskās zemes kultūras programmas 2025 projektu konkursā var piedalīties juridiskas personas vai juridisko personu patstāvīgas struktūrvienības, ar tiesībām noslēgt līgumus. Fiziskas personas, kas reģistrētas Latvijas Republikas Valsts ieņēmumu dienestā kā saimnieciskas darbības veicējas, šī Nolikuma izpratnē nav atzīstamas par juridiskām personām.
	4. Projektu konkursā var piedalīties Projekta pieteicēji, kuru projekta īstenošanas vieta atbilst Zemgales vēsturiskās zemes teritoriālajam iedalījumam (Latviešu vēsturisko zemju likums, <https://likumi.lv/ta/id/324253-latviesu-vesturisko-zemju-likums>). Projekta pieteicēji no citām vēsturiskajā zemēm var iesniegt projekta pieteikumu, ja tas atbilst Zemgales vēsturiskās zemes mērķim (-iem), kuri minēti 1.5. punktā.
	5. Zemgales vēsturiskās zemes kultūras programmas 2025 projektu konkursā pieteicējs var piedalīties ar neierobežotu projektu skaitu.
	6. Ja projektu iesniedz arī citos projektu konkursos, projekta iesniedzējam ir pienākums to norādīt projekta pieteikuma veidlapā, minot citā konkursā pieprasīto summu un finansējuma avotu.
	7. Zemgales vēsturiskās zemes kultūras programmas 2025 projektu konkursā atbalstu var saņemt tikai tādi kultūras projekti, kurus plānots īstenot laika posmā no **2025. gada 01.maija līdz 2025. gada 15. decembrim (ieskaitot),bez pagarināšanas iespējām**.
3. **Projektu pieteikumu iesniegšana.**
	1. Zemgales vēsturiskās zemes kultūras programmas 2025 projektu konkurss tiek izsludināts ZPR mājaslapā internetā <http://www.zemgale.lv>. un VKKF mājas lapā [www.kkf.lv](http://www.kkf.lv). Konkursa pieteikuma veidlapa un Nolikums pieejami ZPR mājaslapā sadaļā ‘’Kultūra’’, kā arī VKKF mājaslapā <http://www.kkf.lv/>.
	2. Zemgales vēsturiskās zemes kultūras programmas 2025 projekta pieteikumu, saskaņā ar ZPR noteiktiem konkursa noteikumiem un termiņiem var iesniegt:

3.2.1. elektroniski, parakstītu ar drošu elektronisko parakstu un apliecinātu ar laika zīmogu. Pieteikums jānosūta uz e-pasta adresi: zpr@zpr.gov.lv ar norādi ‘’Projekta pieteikums Zemgales vēsturiskās zemes kultūras programmai 2025’’. Pievienotā dokumenta nosaukumam jāsatur iesniedzēja un projekta nosaukums.

3.2.2. pa pastu (ar nosacījumu, ka pasta zīmogs ir ne vēlāk kā ZPR noteiktais termiņš) uz ZPR biroja adresi: Zemgales Plānošanas reģions, Katoļu iela 2b, Jelgava, LV-3001. **Papildus**, projekta pieteikums, **kas identisks pa pastu nosūtītajam** oriģinālam, ZPR noteiktajā termiņā **jānosūta elektroniski** **PDF formātā vienā failā** uz e-pastu adresi zpr@zpr.gov.lv, norādot projekta pieteikuma iesniedzēju un nosaukumu.

3.3. Projekta pieteikumu paraksta projekta pieteicēja atbildīgā amatpersona.

1. **Projekta pieteikuma noformējums.**
	1. Projektu pieteikumi iesniedzami vienā eksemplārā, norādot visu Nolikuma 5. punktā ietverto informāciju
		1. latviešu valodā, noformēti uz A4 formāta lapām, datorrakstā.
		2. iesniedzot pieteikumu papīra formātā, pieteikums jāiesniedz caurauklots vai sastiprināts ar skavu; lapas nedrīkst būt ieliktas atsevišķos plastikāta vāciņos, projektu noformēšanai nedrīkst izmantot iesiešanu ar spirāli, brošēšanu, laminēšanu un termoiesiešanu.
		3. dokumentiem, kas nav latviešu valodā, obligāti jāpievieno tulkojums (var būt bez notariālā apliecinājuma).
2. **Projekta pieteikumā jāietver:**
	1. Projekts jāiesniedz uz pieteikuma veidlapas (Pielikums Nr.1), kurā iekļaujama sekojoša informācija
		1. vispārīga informācija par projekta iesniedzēju;
		2. projekta īss kopsavilkums;
		3. pieteiktā projekta paredzamais ieguldījums vēsturiskās zemes kultūras daudzveidības saglabāšanā un attīstībā un/vai kvalitatīvas un daudzveidīgas mākslas un kultūras pieejamības paplašināšanā;
		4. projekta atbilstība mērķim:

□ Kvalitatīvas un daudzveidīgas kultūras pieejamība latviešu vēsturiskajās zemēs

 □ Zemgales savdabības izzināšana, saglabāšana un popularizēšana

* + 1. projekta mērķis un uzdevumi;
		2. projekta realizācijas vieta;
		3. darbības programma (detalizēts projekta realizācijas gaitas apraksts/aktivitātes**,** projekta īstenošanas laika plāns);
		4. informācija par plānoto mērķauditoriju;
		5. informācija par paredzamajiem rezultātiem, ko plānots sasniegt, īstenojot projektu;
		6. informācija par projekta publicitātes pasākumiem;
		7. informācija par īstenotājiem (īstenošanā iesaistītās personas un organizācijas);
		8. projekta budžeta tāme, norādot detalizētu izdevumu uzskatījumu, no Zemgales kultūras programmas pieprasīto finansējumu, projekta realizācijai jau esošos resursus, ka arī informāciju par papildus nepieciešamo līdzfinansējumu projekta realizācijai;
	1. **projekta vadītāja lietišķā autobiogrāfija** (CV). CV pievienojams atsevišķā dokumentā, kurā sniedz informāciju par projektu vadīšanas pieredzi un profesionālajām iemaņām.
	2. **ja projektam ir līdzfinansējums**, jāpievieno tā sniedzēja apliecinājums par līdzfinansējuma nodrošinājumu projektam;
	3. **iesniedzot ar izdevējdarbību saistītu projektu**, jāpievieno manuskripts vai tā daļa (jānosūta elektroniski PDF formātā uz zpr@zpr.gov.lv, norādot iesniedzēju un projekta nosaukumu), kā arī iespieddarbu veicēju apstiprināta izdevumu tāme;
	4. **iesniedzot projektus, kas saistīti ar kultūras pieminekļiem**, Nacionālās kultūras mantojuma pārvaldes izsniegts atzinums un esošās situācijas vizualizācija (fotogrāfijas);
	5. **restaurējamiem objektiem –** objekta attēls;
	6. **iesniedzot projektus, kas paredz semināru, darbnīcu, meistarklašu vai citu izglītojošu pasākumu organizēšanu**, jāpievieno lektoru/pasniedzēju autobiogrāfijas (CV), kurās jānorāda tikai tā informācija, kas pierāda spēju piedalīties konkrētā projekta realizācijā;
	7. **iesniedzot ar interneta mājas lapas izveidi vai pārveidošanu saistītus projektus**, jāpievieno detalizēts mājaslapas struktūras apraksts un informācija par tās saturu un apjomu, uzturēšanas plānu pēc projekta beigām;
	8. **iesniedzot projektus, kas paredz koncertu, izrāžu vai citu kultūras pasākumu organizēšanu** sadarbības partnera norises vietā, jāpievieno apliecinājums no sadarbības iestādes;
	9. ekspertu komisija var pieprasīt papildus informāciju par projektu.
	10. Projektiem var pievienot arī citus projektu raksturojošus papildus materiālus pēc iesniedzēja ieskatiem.
1. **Projektu konkursā nepieņem izskatīšanai un projektu konkursa ietvaros neatbalsta:**
	1. projektus, kas neatbilst konkursa nolikuma 1.6. punkta prasībām;
	2. projektus, kuru mērķis ir gūt peļņu;
	3. projekta izdevumu pozīcijas, kuras ietver ārzemju braucienus;
	4. projekta izdevumu pozīcijas, kuras ietver pasākuma dalībnieku ēdināšanu;
	5. projekta izdevumu pozīcijas, kuras ietver balvas, prēmijas, dāvanas;
	6. projekta izdevumu pozīcijas, kuras ietver pasākuma telpu un norises vietas noformējumu;
	7. projekta izdevumu pozīcijas, kuras ietvert infrastruktūras veidošanu vai uzlabošanu;
	8. projekta izdevumu pozīcijas, kuras ietver projekta pieteicēja materiāli tehniskās bāzes papildināšanu– inventāra un ilgtermiņa ieguldījumu iegādi.
2. **Projekta pieteikuma vērtēšanas administratīvie kritēriji:**
	1. iesniedzamajiem projektu pieteikumiem tiek noteikti šādi administratīvie kritēriji:
		1. projekta pieteikums ir iesniegts noteiktajā termiņā;
		2. projekts nav realizēts līdz projektu konkursa noslēgumam;
		3. projekta pieteicējs ir savlaicīgi nokārtojis līdzšinējās saistības ar Zemgales plānošanas reģionu un VKKF;
		4. projekta pieteikuma saturs atbilst šī nolikumu 5. un 6. punktā noteiktajām prasībām;
		5. projekta pieteikuma kopējā tāme ir aritmētiski pareiza.
	2. projektu pieteikumi, kas neatbilst kādam no administratīvajiem kritērijiem, netiek izvērtēti un atbalstīti.
3. **Projektu vērtēšanas kvalitatīvie kritēriji.**
	1. Iesniedzamajiem projektiem, kas atbilst administratīvajiem kritērijiem ir noteikti šādi kvalitatīvie vērtēšanas kritēriji:
		1. projekta kvalitāte:
			1. pārliecinoša projekta ideja, tās atbilstība projektu konkursa mērķim un nozīmīgums, salīdzinot ar citiem projektu konkursam iesniegtajiem projektiem;
			2. projekta paredzamo rezultātu ilgtspēja un pieejamība;
			3. projekta pieteicēja un projektā iesaistīto personu līdzšinējā darbības pieredze un kompetence;
		2. projekta pieteikuma kvalitāte:
			1. projekta apraksts ir skaidri saprotams un liecina par kvalitatīvu iecerētā realizāciju (ir skaidri formulēta ideja un strukturēti izklāstīta realizācijas gaita);
			2. projekta pieteikuma tāme ir precīza un pamatota (balstīta uz reālām izmaksām; tāmē nav iekļautas nepamatotas izmaksas, izmaksas nav mākslīgi paaugstinātas un atbilst vidējām izmaksām konkrētajā nozarē; tāme atbilst projekta mērķos un uzdevumos paredzētā veikšanai), līdzfinansējuma nepieciešamības gadījumā – ir skaidrs līdzfinansējuma piesaistes plāns).
4. **Projektu pieteikumu izskatīšanas kārtība.**
	1. Projektu pieteikumus, kuri atbilst šī nolikuma prasībām, saskaņā ar projektu kvalitatīvajiem kritērijiem vērtē ekspertu komisija (turpmāk – komisija). Komisiju veido trīs ZPR izvirzīti pārstāvji, kuriem ir speciālas zināšanas vai darba iemaņas kultūras nozarē, divi VKKF deleģēti pārstāvji un viens Latviešu vēsturisko zemju attīstības padomes sekretariāta (Latvijas Nacionālā kultūras centra) deleģēts pārstāvis. Komisijas sastāvu apstiprina VKKF padome.
	2. ZPR izvirzīto pārstāvi un VKKF deleģēto pārstāvi komisijas sastāvā var iekļaut ne vairāk kā divas reizes pēc kārtas.
	3. Komisija ir lemttiesīga, ja sēdē piedalās ne mazāk kā četri tās locekļi. Komisijas priekšsēdētāju ievēl ar vienkāršu balsu vairākumu no tās locekļu vidus. Komisija pieņem lēmumus atklāti balsojot ar vienkāršu balsu vairākumu. Ja balsis sadalās līdzīgi, izšķirošs ir ekspertu komisijas priekšsēdētāja balsojums.
	4. Komisija izvērtē katru iesniegto projekta pieteikumu un pēc pieteikumu izvērtēšanas sagatavo, un iesniedz VKKF padomei rekomendējošu projektu pieteikumu sarakstu finansējuma piešķiršanai. Komisija var sagatavot un iesniegt rezerves sarakstu gadījumiem, ja kāda apstiprināta projekta pieteikuma pieteicējs atsakās realizēt projektu.
	5. Ja projekta pieteikumu ir iesniegusi juridiska persona, kuras štata vai ārštata darbinieks ir komisijas loceklis, viņš nepiedalās diskusijā un lēmuma pieņemšanā par šo projektu.
	6. Ekspertu komisija var pieaicināt sēdēs piedalīties nozaru speciālistus un ekspertus bez balsojuma tiesībām.
5. **Projekta pieteicēja tiesības un pienākumi.**
	1. Projekta iesniedzējs pirms projektu iesniegšanas termiņa beigām var veikt izmaiņas iesniegtajā projektā, papildināt vai saņemt to atpakaļ.
	2. Ja iesniegtais projekts saņem Zemgales vēsturiskās zemes kultūras programmas 2025 finansējumu, projekta pieteicējam ir pienākums pēc ZPR atbildīgo darbinieku pieprasījuma sniegt visu ar projekta īstenošanu saistīto informāciju, lai ZPR varētu novērtēt projekta realizācijas kvalitāti un finanšu līdzekļu izmantošanas efektivitāti un lietderību.
	3. Persona, kura iesniedz projektu finanšu līdzekļu saņemšanai, piekrīt visiem projektu konkursa noteikumiem un ir atbildīga par projektā un tā pieteikumā norādīto ziņu patiesumu, kā arī par Latvijas Republikā spēkā esošo normatīvo aktu prasību ievērošanu, realizējot projektu.
6. **Konkursa rezultāti.**
	1. Konkursa rezultāti - finansēto projektu saraksti tiek publicēti ZPR mājaslapā <http://www.zemgale.lv/> un VKKF mājaslapā <http://www.kkf.lv/>
	2. Atbildi par konkursa rezultātiem projekta pieteicējam pēc konkursa noslēguma nosūta uz projekta pieteikumā norādīto e-pasta adresi trīs nedēļu laikā pēc konkursa rezultātu apstiprināšanas VKKF padomē.
7. **Līguma slēgšanas un atskaitīšanās kārtība.**
	1. Finansējuma saņēmējam ir jānoslēdz finansējuma līgums par piešķirtā finansējuma saņemšanu. Finansējuma saņēmējs, slēdzot līgumu ar ZPR, iesniedz precizētu projekta finansēšanas tāmi. Tāmē drīkst būt uzrādītas tikai projekta pieteikumā norādītās pozīcijas ne lielākā apmērā par projekta pieteikumā pieprasīto finansējuma apjomu, ja ekspertu komisija, izskatot projektu, nav norādījusi piešķīrumu konkrētām tāmes pozīcijām. Līgums jānoslēdz ZPR noteiktajos termiņos. Par iespējamo līgumslēgšanas laika posmu projekta pieteicējs tiek informēts rakstiski, vienlaicīgi ar atbildi par konkursa rezultātiem.
	2. Finansējuma saņēmējs atskaitās ZPR par finansējuma izlietojumu līgumā paredzētā kārtībā un termiņā, kā arī saturiski par projekta norisi, iesniedzot atskaiti par piešķirtā finansējuma izlietojumu, izmantojot atskaites veidlapu, kas ir finansēšanas līguma sastāvdaļa.
	3. ZPR kā Zemgales vēsturiskās zemes kultūras programmas 2025 administrētājs, saskaņā ar savstarpēji noslēgto kultūras programmas finansēšanas līgumu, iesniedz VKKF atskaiti par piešķirtā finansējuma izlietojumu un realizācijas gaitu.

Pielikums 1

Valsts kultūrkapitāla fonda atbalstītās mērķprogrammas

“Latviešu vēsturisko zemju attīstības programma”

‘’Zemgales vēsturiskās zemes kultūras programmas 2025’’

nolikumam

|  |
| --- |
|  Valsts kultūrkapitāla fonda mērķprogrammas “Latviešu vēsturisko zemju attīstības programma”Zemgales vēsturiskās zemes kultūras programmas 2025**PIETEIKUMA VEIDLAPA** |

|  |
| --- |
| **Projekta nosaukums:** **ZVZKP 2025 pieprasītais finansējums: \_\_\_\_\_\_\_\_\_EUR** **Projekta realizācijas laiks** **Sākuma datums \_\_\_.\_\_\_\_.\_\_\_\_\_\_\_\_\_\_\_\_** **Beigu datums \_\_\_\_.\_\_\_\_.\_\_\_\_\_\_\_\_\_\_\_\_\_\_** |

|  |
| --- |
| **Projekta iesniedzējs (organizācijas nosaukums)** |

**PIETEIKUMA IESNIEDZĒJS**

1.1. Vispārīgie dati

|  |  |
| --- | --- |
| Pilns organizācijas juridiskais nosaukums  |  |
| Nodokļu maksātāja reģistrācijas Nr.  |  |
| Organizācijas juridiskā adrese  |  |
| Pasta adrese (aizpildīt, ja atšķiras no juridiskās vai deklarētās adreses) |  |
| Organizācijas vadītājs(vārds, uzvārds, amats) |  |
| Tālruņa numurs |  |
| E-pasta adrese |  |
| Interneta mājaslapa |  |

1.2. Bankas rekvizīti

|  |  |
| --- | --- |
| Konta numurs |  |
| Bankas kods |  |
| Bankas nosaukums |  |

**2*.* PROJEKTA APRAKSTS**

* 1. **Projekta īss kopsavilkums (īsa anotācija, norādot mērķi un paredzamo rezultātu**

|  |
| --- |
| (ne vairāk kā 500 zīmes.) |

* 1. **Pieteiktā projekta paredzamais ieguldījums Zemgales vēsturiskās zemes (turpmāk - Zemgale) kultūras daudzveidības saglabāšanā un attīstībā un kvalitatīvas un/vai daudzveidīgas mākslas un kultūras pieejamības paplašināšanā**

|  |
| --- |
| (ne vairāk kā 1 lpp.) |

* 1. **Projekta atbilstība mērķim (atbilstošo atzīmēt, X):**

|  |  |
| --- | --- |
|  | Kvalitatīvas un daudzveidīgas kultūras pieejamība latviešu vēsturiskajās zemēs |
|  | Zemgales savdabības izzināšana, saglabāšana un popularizēšana  |

* 1. **Projekta mērķis un uzdevumi**

|  |
| --- |
| (ne vairāk kā ½ lpp.) |

* 1. **Projekta realizācijas vieta** (minēt pilsētu/novadu, arī pagastu)

|  |
| --- |
|  |

* 1. **Detalizēts projekta realizācijas gaitas apraksts/aktivitātes** (secīgs, aprakstošs izskaidrojums kas, kāpēc, kad, kur tiks darīts projekta ietvaros)

|  |
| --- |
| (ne vairāk kā 2 lpp.) |

* 1. Projekta īstenošanas laika plāns (ar ‘’X’’ atzīmējiet attiecīgos mēnešus)

|  |  |
| --- | --- |
| Aktivitātes nosaukums (atbilstoši 2.6. punktā norādītajām aktivitātēm) | **Kalendārais mēnesis 2025** |
| **5** | **6** | **7** | **8** | **9** | **10** | **11** | **12** |
|  |  |  |  |  |  |  |  |  |
|  |  |  |  |  |  |  |  |  |

* 1. **Projekta mērķauditorija (**arī skaitliski**)**

|  |
| --- |
| **(**ne vairāk kā ½ lpp.)**Projekta mērķauditorija skaitliski** \_\_\_\_\_\_\_\_\_\_ |

* 1. **Projekta rezultāti** (kvantitatīvie un kvalitatīvie rādītāji, ko no projekta iegūs mērķauditorija, projekta īstenotājs)

|  |
| --- |
| (ne vairāk kā 1 lpp.) |

* 1. **Projekta publicitāte** (kā tiks atspoguļota projekta gaita, kādi informācijas kanāli tiks izmantoti, lai informētu sabiedrību par projektu, tā norisi)

|  |
| --- |
| **(**ne vairāk kā ½ lpp.) |

1. **Informācija par projekta īstenotājiem:**
	1. **Projekta īstenotāji** (projekta dalībnieki- radošā grupa, pasniedzēji, projekta partneri, viņu uzdevumi projektā)

|  |
| --- |
| (ne vairāk kā 1 lpp.) |

* 1. **Projekta vadītājs (**CV pielikumā)

|  |  |
| --- | --- |
| Vārds:  | Uzvārds:  |
| Telefona Nr.:  | E-pasts:  |

* 1. **Informācija par citām projektā iesaistītām personām**

|  |  |
| --- | --- |
| Vārds: | Uzvārds: |
| Amats projektā: | Darba pieredze kultūras jomā: |
| Vārds: | Uzvārds: |
| Amats projektā: | Darba pieredze: |

1. pROJEKTA budžets

*(Sastādīts atbilstoši LR nodokļu likumdošanai, tā pamatojums, plānotie finanšu avoti un iespējamie ieņēmumi, projekta realizācijai jau esošie finanšu un materiālie resursi. Atsevišķi jānorāda konkursā prasītais finansējums un tā pozīcijas)*

|  |  |  |  |  |  |  |
| --- | --- | --- | --- | --- | --- | --- |
| **Nr.****p.k.** | **Izdevumu pozīcijas** **nosaukums** (izdevumiem jāatbilst projekta apraksta 2.6 un 2.7. punktā noradītajām aktivitātēm) | **Izdevumi****kopā, EUR** | **No ZVZKP 2025 pieprasītais finansējums, EUR** | **Līdzfinasē-jums, EUR** | **Līdzfinansējuma avots** (‘’pašu finansējums’’ vai ‘’cits finansētājs’’ (ja cits- norādīt finansētāju) | **Plānotie ieņēmumi**\* |
|  |  |  |  |  |  |  |
|  |  |  |  |  |  |  |
|  | **Kopā EUR :** |  |  |  |  |  |
|  | **%** | **100** |  | X | X | X |

\*Ja projektā plānoti ieņēmumi, tie ir jāietver no ZVZKP2025 pieprasītā finansējuma aprēķinā.

 t.sk. aprēķinā jānorāda arī normatīvajos aktos noteiktie nodokļi, atbilstoši plānotā līguma veidam (IIN, VSAOI, u.tml.).

1. **PROJEKTAM PIEVIENOTIE PIELIKUMI UN PAPILDMATERIĀLI** (pievieno projekta iesniedzējs pēc saviem ieskatiem)

1)...

2)...

1. APLIECINĀJUMI UN PARAKSTI

Piekrītu visām projektu konkursa Nolikumā noteiktajām prasībām un ar parakstu apliecinu, ka:

* **ievērotas Latvijas Republikas normatīvo aktu (t.sk. Autortiesību likuma, Publisko iepirkumu likuma) prasības;**
* **projektā un pielikumos norādītas ziņas ir patiesas.**

|  |  |  |  |
| --- | --- | --- | --- |
| Datums |  | **Atbildīgās organizācijas vadītāja paraksts*****(Zīmogs, ja attiecināms)*** |  |

1. <https://likumi.lv/ta/id/324253-latviesu-vesturisko-zemju-likums> [↑](#footnote-ref-1)